ဢၢၵ်ႇၶၢင်

ဢၢၵ်ႇၶၢင်ႁိူၼ်း ဢမ်ႇၼၼ်ႁွင်ႉၸိုဝ်ႈမၼ်းဝႃႈဢၢၵ်ႇၶၢင်ႁူဝ်ၶဵဝ်။

မီးလႅၵ်ႈၶၼႃႇၼင်တူဝ်ပဵၼ်ၵဵတ်းမီးသၼ်ၶႅင်ၸီႉၵိူင်းၶိုၼ်ႈတၢင်းလင် မီးၼၢမ်တၢင်းလင်တႃ 1 ဢၼ် ၼၢမ်ၸွမ်း ႁူ 2 ဢၼ် ႁၼ်ႁၢင်ႈႁူ တၢင်းၼႃႈႁူဝ်ၿႃႇမီးႁွႆးၶွၵ်ႉၼင်ႁူႇတၢင်းၼႂ်း ႁူမ်ႇလူမ်ႈၵဵတ်ႈလမ်လမ် ၵဵတ်းမၼ်းၽဵင်ႇ ပဵင်းၵၼ်တၢင်းတူဝ် တူဝ်ၶဵဝ် မၢင်တူဝ်မူၼ်ႇလႅင်ဝႆႉ ၵွၵ်းႁူဝ်မူၼ်ႇလႅင် မီးလၢႆးၶႅပ်းလမ်ပၢတ်ႈတေႇဢဝ်ၶူႈၼင် တေႃႇထိုင်ၵွင်ႇၵေႃႈ သီႇသူပ်းတၢင်းသုင်ၶၢဝ် ၵၢင်းလႄႈၼဵင်လမ်ႇသဝ်ႈဝႆႉ လင်မီးၶႅပ်းလႅင်ႁဝ်ႈ 6 ၶႅပ်းပၢတ်ႈ ၼၢင်ၶၢင်ႈတူဝ် ႁၢင်မီးၶႅပ်မူၼ်ႇ။

ထူပ်းႁၼ်လႆႈၵူႈတီႈၸွမ်းတူၼ်ႈမႆႉတူၼ်ႈတွၵ်ႇ မီးလၢႆမိူင်း ၸိူင်ႉၼင်ႇ ဢပ်ႉၵႃးၼိသထၢၼ် ပႃးၵီးသထၢၼ် ၼေးပၢလ်း ဢိၼ်ၻျေးယႃး ယၼ်းၻိမပ်ႉၾ် ႁွင်ႇၵွင်ႇ ၼႂ်းၵုၼ်ဢေးၶျေး မီးၸွမ်းၽႅၼ်ႇလိၼ်လႄႈတၢင်း ၼႂ်းၵုၼ်ၼမ်ႉပၢင်ႇလၢႆႇ လၢႆႈလႆႈဝႃႈပဵၼ်ဢၢၵ်ၶၢင်ဢၼ်ထူပ်းငၢႆႈသုတ်း၊ ပဵၼ်ဢၢၵႇၶၢင်ဢၼ်ၽေႈတိူၼ်ငၢႆႈ တူဝ်ဢွၼ်ႇယူႇၸွမ်းယုမ်းမႆႉယုမ်းတွၵ်ႇတႅမ်ႇတႅမ်ႇ တူဝ်ယႂ်ႇၵျိူၵ်ႈယူႇၸွမ်းတီႈသုင် ၼိူဝ်ယွတ်ႈမႆႉယွတ်ႈတွၵ်ႇ ဢမ်ႇၼၼ်ၵေႃႈႁႃၵိၼ်ၸွမ်းတူၼ်ႈမႆႉဢၼ်တူၼ်ႈဢမ်ႇပေႃးသုင် ၼႂ်းတူင်ႈ ၼႂ်းၼႃး ၼႂ်းထိူၼ်ႇၵေႃႈမီး၊
ဢႁရၵျိူၵ်ႈၵိၼ်မူတ်ႉလႄႈမႅင်း ၊